त्रिपुरेश्वर आइपुग्यो । लगभग पाँच-सात जना चढे । त्यसमा दुई वृद्धसमेत थिए । वृद्धवृद्धाका लागि ज्येष्ठ नागरिक सिट छुट्याइएको छ । मलाई लाग्छ, सबै मानिस विवेकशील हुने हो भने आरक्षण चाहिँदैन । वृद्धलाई उभ्याएर महिला सिटमा बस्ने महिलाहरु यो मनुवाको आँखाले धेरैपटक देखेको छ । कानुनी आधारमा उनीहरुको सिट महिला नै भएपनि मानवताले भने दिएको हुँदैन । तर, यहाँ ती दुवै कलेजका नानीहरु विवेकशील रहेछन् । उनीहरुले वृद्धवृद्धालाई आफू बसेको महिला सिट छाडिदिए । उनीहरुलाई मैले पनि मनमनै धन्यवाद दिएँ ।
